**KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „Zmluva“) medzi týmito **zmluvnými stranami:**

**Predávajúci:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

Zastúpený: ...........................................................

(ďalej len „Predávajúci“)

a

**Kupujúci:** **Ing. Ján Vargaeštók**

Sídlo: SNP 445/177, 07603 HRAŇ

IČO: 35570474

DIČ: 1074518159

IČ DPH: SK1074518159

Bankové spojenie: Tatra banka, a.s.

IBAN: SK40 1100 0000 0026 1322 2852

Zastúpená: Ing. Ján Vargaeštók

(ďalej len „Kupujúci“),

Predávajúci a Kupujúci sa spoločne označujú ako „Zmluvné strany“.

**Preambula**

Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 19.11.2023, ID: 49609 pre zákazku s názvom **„Ťahaný postrekovač“**  – 1 ks v rámci Projektu Kupujúceho s názvom „**Investícia prispievajúca k odolnému, udržateľnému a digitálnemu oživeniu farmy“; Kód projektu: 041KE520464**.

**Článok I.**

**Predmet Zmluvy**

1. Kúpnou zmluvou sa Predávajúci zaväzuje dodať za podmienok dohodnutých v tejto Zmluve Kupujúcemu Tovar a to: ***Ťahaný postrekovač*** podľa Technickej špecifikácie, ktorá tvorí Prílohu č. 1 k tejto Zmluve (ďalej len ,,Tovar“). Dodaním Tovaru sa rozumie aj odovzdanie dokladov vzťahujúcich sa na dodávaný Tovar, ak sú nevyhnutné na jeho užívanie. Predávajúci sa za podmienok uvedených v tejto Zmluve zaväzuje na Kupujúceho previesť vlastnícke právo k tomuto Tovaru. Dodaný Tovar musí byť nový, bez akýchkoľvek faktických alebo právnych vád, nepoužívaný a nesmú sa naň vzťahovať práva tretej strany. Súčasťou dodávky Tovaru je bezplatné zaškolenie obsluhy.
2. Kupujúci sa zaväzuje Tovar podľa tejto Zmluvy za podmienok uvedených v Zmluve prevziať a zaplatiť včas a riadne dohodnutú kúpnu cenu.

**Článok II.**

**Termín dodania**

1. Termín dodania Tovaru je najneskôr do 2 mesiacov odo dňa nadobudnutia účinnosti tejto zmluvy.

**Článok III.**

**Miesto a spôsob dodania a prevzatia Tovaru**

1. Miestom dodania Tovaru je sídlo Kupujúceho: SNP 445/177, 076 03 Hraň, Slovenská republika.
2. Tovar prevezme Kupujúci v mieste dodania na základe odovzdávacieho protokolu podpísaného zodpovednou osobou Kupujúceho.
3. Pri odovzdaní Tovaru je Predávajúci povinný odovzdať Kupujúcemu doklady, ktoré sa na predmet kúpy vzťahujú, a to najmä tie, ktoré sú potrebné na prevzatie a užívanie Tovaru (návod na obsluhu v slovenskom jazyku, zaškolenia obsluhy, prípadne akékoľvek certifikáty vzťahujúce sa k Tovaru ).
4. Predávajúci sa zaväzuje termín možnosti nakladania s Tovarom resp. lehoty na dodanie Tovaru, ktorý je predmetom kúpy avizovať Kupujúcemu e-mailom pri zachovaní článku II bod 1. tejto Zmluvy. Kupujúci je povinný Tovar prevziať v lehote do 7 dní odo dňa doručenia avíza. Márnym uplynutím siedmeho dňa sa považuje Tovar za dodaný a Kupujúci je povinný uhradiť Predávajúcemu primerané náklady na uskladnenie (uchovanie) Tovaru.

**Článok IV.**

**Kúpna cena a platobné podmienky**

1. Kúpna cena za 1 kus Tovaru uvedeného v čl. I tejto Zmluvy je dohodnutá zmluvnými stranami vo výške: ............................................€ bez DPH.

K predajnej cene bez DPH bude pripočítaná DPH vo výške 20 %.

DPH 20% ,00 €

Predajná cena vrátane DPH ,00 €,

K úhrade celkom: ,00 €

( slovom .......................................... ,-)

1. Cena podľa bodu 1 tohto článku je konečná a nemenná a Predávajúci prehlasuje, že zahŕňa všetky jeho náklady spojené s dodaním Tovaru a zaškolením obsluhy.
2. Kúpna cena bude uhradená na základe faktúry Predávajúceho.
3. Splatnosť faktúry/faktúr bude 14 kalendárnych dní odo dňa vystavenia faktúry Predávajúcim.
4. Faktúru Predávajúci vystaví po dodaní predmetu Zmluvy (t.j. po dodaní Tovaru spolu s dokladmi na Tovar sa vzťahujúcimi a zaškolení obsluhy), pričom Tovar sa považuje za dodaný zaškolením obsluhy a podpísaním preberacieho protokolu zmluvnými stranami.
5. Predávajúci sa zaväzuje zaslať faktúru Kupujúcemu najneskôr nasledovný pracovný deň od jej vystavenia elektronicky na e-mail Kupujúceho: farma.janik@gmail.com. V prípade oneskoreného doručenia faktúry sa jej splatnosť predlžuje o počet dní omeškania.
6. Kúpnu cenu uhradí Kupujúci Predávajúcemu na účet Predávajúceho uvedený v tejto Zmluve. Dňom zaplatenia kúpnej ceny pri prevode na účet Predávajúceho sa rozumie deň jej pripísania na účet Predávajúceho a to v plnej výške.
7. Ak faktúra neobsahuje všetky náležitosti daňového dokladu v súlade so zákonom 222/2004 Z. z. o dani z pridanej hodnoty v znení neskorších predpisov, je Kupujúci oprávnený faktúru predávajúcemu vrátiť. V takomto prípade lehota spratnosti začne plynúť od doručenia právne vystavenej faktúry kupujúcemu.

**V.**

**Prevod vlastníckeho práva**

1. Vlastnícke právo k Tovaru uvedenému v článku I tejto Zmluvy nadobúda Kupujúci úplným zaplatením dohodnutej kúpnej ceny uvedenej v článku IV Zmluvy.

2. Predávajúci vyhlasuje, že Tovar uvedený v čl. I Zmluvy nie je zaťažený právami tretích osôb.

**Článok VI.**

**Omeškanie a zmluvné pokuty**

1. Ak sa Predávajúci dostane do omeškania s dodaním Tovaru alebo jeho časti (vrátane zaškolenia), je povinný zaplatiť Kupujúcemu zmluvnú pokutu vo výške 0,5% z celkovej kúpnej ceny bez DPH, a to za každý deň omeškania.
2. Ak sa Kupujúci dostane do omeškania s úhradou faktúry je Predávajúci oprávnený uplatniť si zmluvnú pokutu vo výške 0,5% z neuhradenej finančnej čiastky bez DPH a to za každý deň omeškania.

**Článok VII.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 Zmluvy.
2. Predávajúci je povinný oznámiť Kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 Zmluvy.
3. V prípade, že počas plnenia Zmluvy dôjde k zmene subdodávateľa alebo subdodávateľov, Predávajúci musí Kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 Zmluvy bude v tomto prípade upravená dodatkom k Zmluve.

**Článok VIII.**

**Odstúpenie od Zmluvy**

1. Kupujúci môže od tejto Kúpnej Zmluvy odstúpiť, ak sa Predávajúci omešká s dodaním Tovaru alebo jeho časti (vrátane zaškolenia) o viac ako 30 dní po dojednanej dobe v tejto Zmluve.
2. Predávajúci môže od tejto Kúpnej Zmluvy odstúpiť, ak sa Kupujúci omešká s platením peňažných záväzkov viac ako o 30 dní po splatnosti faktúry.
3. Pokiaľ niektorá zo Zmluvných strán odstúpi od tejto Kúpnej Zmluvy, zmluva zaniká a zmluvné strany sa vysporiadajú podľa ustanovení Obchodného zákonníka, ak v tejto Zmluve nie je uvedené inak. Všetky náklady a škody súvisiace s odstúpením od kúpnej Zmluvy znáša tá strana, ktorá zavinila zánik Zmluvy.
4. Odstúpenie od Zmluvy nadobúda účinnosť nasledujúcim dňom doručenia odstúpenia druhej strane.
5. Odstúpením od Zmluvy zanikajú všetky práva a povinnosti strán zo Zmluvy. Odstúpenie od Zmluvy sa však nedotýka nároku na náhradu škody alebo zmluvnej pokuty vzniknutej porušením Zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
6. Odstúpením od Zmluvy zmluva zaniká, keď prejav vôle oprávnenej strany odstúpiť od tejto Zmluvy je doručený druhej strane.

**Článok IX.**

**Záruka a servis**

1. Vada, ktorá sa prejaví počas záručnej doby sa s ohľadom na poskytnutú záruku považuje za vadu, ktorú mal Tovar už v deň jeho prevzatia bez ohľadu na prezretie Tovaru Kupujúcim v lehote podľa tohto bodu Zmluvy.
2. Na Tovar sa poskytuje záruka 24 mesiacov. Záruka začína plynúť odo dňa zaškolenia obsluhy. Predávajúci sa zaväzuje, že zaškolenie obsluhy a záručný servis bude realizovaný bezplatne prostredníctvom odborne vyškoleného technika.
3. Pre uplatnenie vád Tovaru platia ustanovenia §436 - §440 Obchodného zákonníka.
4. V prípade akýchkoľvek vád na Tovare počas záručnej doby môže Kupujúci požadovať odstránenie vád dodaním a montážou chýbajúceho / chybného dielu a požadovať odstránenie právnych vád.
5. Záruka neplatí, ak Kupujúci nedodrží postupy zaobchádzania s Tovarom, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil Kupujúci úmyselne, resp. poukázateľne nesprávnou manipuláciou s predmetom Zmluvy.
6. Predávajúci sa zaväzuje nastúpiť na servisný úkon do 48 hodín od nahlásenia poruchy. Nahlásenie poruchy bude uskutočnené telefonicky a e-mailom na telefónne číslo a e-mailovú adresu, ktoré Predávajúci uvedie v odovzdávacom protokole. Za servisný úkon sa nepovažuje obhliadka chybného zariadenia.
7. Záručná doba neplynie po tú dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci, t.j. odo dňa zistenia vady Kupujúcim až po odstránenie vád.

**Článok X.**

**Zaškolenie Kupujúceho**

1. Predávajúci sa zaväzuje pri dodaní a odovzdaní Tovaru kupujúcemu zabezpečiť v mieste plnenia na vlastné náklady zaškolenie Kupujúceho, resp. ním poverené osoby (obsluhu) na prevádzku predmetu Zmluvy v plnom rozsahu tak, aby Kupujúci mohol užívať predmet tejto Zmluvy na účel, na ktorý je určený, vrátane poučenia o hlavnom nastavení Tovaru, bezpečnej prevádzke a správnej starostlivosti o Tovar.

**Článok XI.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo Zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody pôsobené porušením tejto povinnosti.

**Článok XII.**

**Náhrada škody**

1. V prípade, ak je v tejto Zmluve dohodnutá zmluvná pokuta, je zmluvná strana ďalej zaviazaná splniť svoju povinnosť, ktorej splnenie je zabezpečené zmluvnou pokutou, a aj po jej zaplatení. Oprávnená zmluvná strana je od zaviazanej zmluvnej strany ďalej oprávnená požadovať aj náhradu škody spôsobenej porušením povinnosti, na ktorú sa vzťahuje táto zmluvná pokuta, pričom je zároveň oprávnená od zaviazanej zmluvnej strany domáhať sa aj náhrady škody presahujúcej dojednanú zmluvnú pokutu.

**Článok XIII.**

**Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto Zmluvy alebo súvisiacich s touto zmluvou, vrátane sporov o platnosť, výklad a zánik tejto Zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIV.**

**Osobitné podmienky**

1. *Zmluvné strany súhlasia, že oprávnení zamestnanci poskytovateľa, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi Slovenskej republiky a Európskej únie môžu vykonávať voči dodávateľovi (predávajúcemu) kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj Zmluvy so subdodávateľmi zazmluvneného víťazného dodávateľa.*

**Článok XV.**

**Záverečné ustanovenia**

1. Otázky a vzťahy, ktoré v tejto kúpnej Zmluve nie sú výslovne upravené, sa riadia príslušnými ustanoveniami Obchodného zákonníka.
2. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto Zmluvy.
4. Táto kúpna zmluva je platná a účinná dňom podpisu oboma zmluvnými stranami.
5. Kúpna zmluva má 5 strán a prílohy č. 1 – Technická špecifikácia a č. 2 - Zoznam subdodávateľov, je vyhotovená v 4 rovnopisoch. Každá zmluvná strana dostane po 2 rovnopisy.

Dňa: ........................................ Dňa: ........................................

**Predávajúci: Kupujúci:**

........................................................... ...........................................................

Meno a priezvisko, funkcia Meno a priezvisko, funkcia

Príloha č. 1

|  |  |  |
| --- | --- | --- |
| **Predmet zákazky: Ťahaný postrekovač** | **Merná jednotka** | **Vlastnosti** |
| Nádrž - objem | L | 3000 - 3200 |
| Nádrž - vybavenie | - | s vypúšťacím ventilom, rotačnými tryskami a stavoznakom |
| Náprava - vlastnosti | - | Nastaviteľná, brzdená, mechanicky odpružená na silenblokoch |
| Záves | - | horný |
| Čerpadlo - výkon MINIMUM | l/min. | 280 |
| Rozvody | - | nerezové |
| Plnenie | - | bočné |
| Regulácia | - | Vzduchom ovládaná armatúra, Automaticky z kabíny traktora |
| Záberové sekcie v základe | ks | 7-8 |
| Počítač | - | Integrované ovládanie postreku s automatickou reguláciou dávky, evidencia údajov |
| Miešanie  | - | Hydraulické, dvojstupňové |
| Filtrácia | - | Trojstupňová: 1 sací a 2 tlakové filtre, sito plniaceho otvoru |
| Ramená - aktívna dĺžka | m | 21 |
| Ramená - vlastnosti | - | Hydraulické sklápanie, priestorové, odpružené a odtlmené, automatické vyrovnávanie ramien, mechanické naklápanie P a L, ovládané z kabíny traktora,  |
| Ramená staviteľná výška | cm | 50-250 |
| Nádrž na pesticídy - objem | L | 35-55 |
| Nádrž na pesticídy - vlastnosti a príslušenstvo | - | S oplachom a tryskou na vymývanie nádob |
| Nádrž na čistú vodu | L | 320-400 |
| Držiaky trysiek | - | trojité |
| Dýzy | sada | 1 |
| Blatníky - plastové | - | Áno |
| Dĺžka | mm | 6000-6400 |
| Šírka | mm | 2550-2600 |
| Výška | mm | 3200-3600 |
| Hmotnosť | kg | 2100-4200 |
| Systém automatického vypínania | - | áno |
| Osvetlenie ramien 2 svetlomety | - | áno |
| Vzduchová pištoľ na čistenie trysiek | - | áno |

**Príloha č. 2 – Zoznam subdodávateľov**

1. **Zákazku / časť zákazky zadávame nasledovným subdodávateľom1**

|  |  |  |  |  |  |  |
| --- | --- | --- | --- | --- | --- | --- |
| **Názov subdodávateľa** | **Sídlo subdodávateľa** | **IČO subdodávateľa** | **Osoba oprávnená konať za subdodávateľa** | **Predmet subdodávky** | **% plnenia zo zákazky** |  |
|  |
|   |   |   | meno a priezvisko, adresa trvalého pobytu, dátum narodenia |   |   |  |

1. **Zákazku / ani žiaden podiel zákazky nezadávame subdodávateľom[[1]](#footnote-2).**

V ........................................., dňa ........................................

 ............................................................

1. Nehodiace sa prečiarknite [↑](#footnote-ref-2)